【戰況R6】石哥博起孖 可惜遇上大勇布文！
2024年05月22日 21:16
東網電視
更多新聞短片
第6場四班谷1200米，早段好多馬鬥搶，但外疊唔夠快入嚟，反而沿途守入面的內檔馬，真係賺盡形勢，最終開1、2檔Q！今晚已有馬贏的石哥，旗下大熱門「電訊快車」藉2檔之便，本已慳位在前面透出，但1檔布文匹「至合拍」，熱身兩仗後今日跟番前啲，直路竄上來勢頭好勁，兩隻單打獨鬥，最終布文力騎下力克鍾易禮，幫「至合拍」取下在港首捷，不過石哥就慘啲，未能再進一步逼近安全線，奈何！
是場跑第3、4名，係兩隻輕磅馬留後追好多的「隼閣」及賀銘年29倍馬「添喜運」。
第6場賽果：8-1-12-11
二重彩賽果：8-1(最後賠率22)